laion/Wikipedia-Exotic huggingface dataset:
Võru kalmistu mälestusmiiting

Võru kalmistu mälestusmiiting oli Võru noorte korraldatud massimeeleavaldus 21. oktoobril 1987 Vabadussõjas langenute mälestuseks Võru kalmistul. 9. oktoobril 1987 hakkasid kolm Võru töölisnoort, 20-aastane Argo Männimets, 17-aastane Meelis Ivask ja punkarina tuntud 19-aastane Ain Saar Võru kalmistul Vabadussõjas langenute kalme korrastama. Päev-päevalt liitus nendega uusi noori, keda lõpuks oli üle 30. 21. oktoobriks 1987 kavandasid nad Võru kalmistul mälestusmiitingu Vabadussõjas langenute kalmudel. Võimud keelasid miitingu ettekäändel, et tegemist on valgekaartlaste, klassivaenlaste ja kodanlike timukate mälestamisega ning asusid tegema koolides ja töökollektiivides keelitustööd. 21. oktoobri varahommikul viis Võru Rajooni Sõjakomissariaat mälestusmiitingu korraldajad Tallinna. Vaatamata sellele kogunes õhtul kell 18.30 erinevatel hinnangutel 3000–5000 inimest Võru kalmistu esisele platsile. Kalmistu olid ümber piiranud umbes 400 miilitsat, rahvamalevlast ja julgeolekutöötajat. Tekkis vastasseis, milles rahvas haaras initsiatiivi. Kalmistut piiravast ahelikust murti läbi ja suunduti Vabadussõjas langenute kalmudele, mille noored varem korda olid teinud. Kuuldustest, et juhid on ära viidud, vallandus pahameeletorm. Vihane rahvamass, mis oli kahanenud 500–600 inimeseni, suundus kalmistult Võru kesklinna Punaste Küttide väljakule. Tagasihoidlikust mälestusmiitingust kasvas välja Nõukogude-vastane meeleavaldus. Õhtul kell 21 liikus rahvas sõjakomissariaadi juurde ja viskas sisse 2 akent. Karistuseks saavutas KGB meeleavalduse juhtide lahtilaskmise töölt. Nii miilitsa kui ka KGB töötajad kuulasid neid korduvalt üle, kuid kellegi vastu ei esitatud kriminaalsüüdistust. Üks neist viidi psühhoneuroloogiahaiglasse. Ühe osalenu vend vabastati töölt ainuüksi selle tõttu, et tal on "selline vend". Töölt vabastati ka miilitsatöötaja Aare Urm, kes oli keeldunud andmast käsku rahvast tulistada. Noorte aktsioonist sündis poliitiline ühendus: 20. detsembril 1987 asutati Võrus Vaba-Sõltumatu Noorte Kolonn Nr. 1. 21. oktoobril 1987 Võru kalmistul Vabadussõjas langenute auks korraldatud miitingu mälestuseks on kehtestatud Võrulaste tahteväljenduspäev (võru keeles Võrokõisi julgusõ päiv), mida peetakse iga aasta 21. oktoobril Vaba-Sõltumatu Kolonni Nr. 1 eestvedamisel koostöös Võru Linnavalitsuse, Võrumaa muuseumi ja kultuurimajaga Kannel. Maris S. Kaasik. 20 aastat tagasi murti Võrus okupatsioonivõimu selgroog Lõunaleht, 18. oktoober 2007. (Vaadatud 11.09.2015) 17. oktoobril võrulaste Tahteväljenduspäev Võrumaa24.ee 6.10.2009 (Vaadatud 10.10.2015) Merle Ermel: ”Sinimustvalge taassünd”[alaline kõdulink] Maaleht, 18. oktoober 2001 Aare Urm: ”Võru 1987-1988”[alaline kõdulink] Noorte Hääl, 23. juuli 1988. Aavo Savitsch. Võru fenomen Oma Maad on vaja! Kaitseliidu ajaleht taastamas Eesti rahvuslikku võitlusvaimu Kultuur ja Elu 3/2008
Łyskava klooster

Łyskava klooster või Lõskava klooster (Valgevene keeles Кляштар місіянэраў) on endine klooster Valgevenes Bresti oblasti Pružany rajoonis Zielanievičy külanõukogus Łyskavas. Kloostrikompleksi hooned on arhitektuurimälestistena riikliku kaitse all. Aastal 1751 lubas toonane Łyskava omanik J. Bychowiec asulasse asuda Congregatio Missionise mungaordul; ühtlasi andis ta ordu käsutusse vana Łyskava Püha Kolmainu kiriku puidust hoone. See lammutati ja aastail 1763–1785 ehitati selle asemele uus kivist kirikuhoone. Aastal 1818 lisati sellele ka torn. Teine hoone kloostrikompleksis oli barokkstiilis eluhoone, mille esimesel korrusel asusid ka sepikoda ja söögisaal. Kirikuhoone on tänapäeval varemeis, eluhoones asub tänapäeval ambulatoorium. Kirik on ühelööviline. Altar asub apsiidis; kiriku külgedel asuvad kabelid. Pühiruum on ruudukujuline, seda kattis ristvõlv. Ristvõlv oli ka käärkambri laeks. Kirikutorn on neljakorruseline. Torni nurkades asuvad voluutidega pilastrid. Pilastrid palistavad ka kiriku enda seinu, nende vahel asuvad kaaraknad. Põhjapoolses kabelis on säilinud ühevärvilise seinamaalingu fragmendid. Eluhoone on kahekorruseline Π-kujuline hoone. Peasissekäik asub kirikupoolsel küljel. Hoone seinu kaunistavad pilastrid, korruseid eraldab otsmistel seintel karniis. Alumise korruse pilastrid on tehtud rustikas. Alumise korruse aknad asuvad kaarekujulistes niššides. Eluhoone koridoride lagesid katab silindervõlv, koridoride ristumispaikades on selle asemel ristvõlv. Kiriku torn Kloostri eluhoone Kloostri eluhoone sissepääs Koridorid eluhoone teisel korrusel Kloostri alumise korruse aknad asuvad kaarekujulistes niššides Fotod kloostrist
Saitama

Saitama on linn Jaapanis, Saitama prefektuuri keskus. Linn loodi 2001. aastal Urawa, Ōmiya ja Yono linna liitmisel. 2005. aastal liideti Iwatsuki linn. Saitamas toimusid 24. – 30. märtsil 2014 iluuisutamise maailmameistrivõistlused. Saitama on jaotatud 10 ringkonnaks (区, ku), millel on alates aprillist 2005 ametlikud värvid: Paljud elanikud käivad tööl Tōkyōs, mis asub 15 minuti rongisõidu kaugusel. Urawa Red Diamonds 埼玉県推計人口(月報) < 埼玉県 Saitama koduleht (jaapani ja inglise keeles)
Tallinna Sport (spordiklubi)

Tallinna Sport oli Tallinnas asutatud Eesti spordiklubi. Klubis olid mitme spordiala sektsioonid, näiteks jalgpalli-, korvpalli-, võrkpallisektsioon. Eri spordialades tuli klubi mitu korda Eesti meistriks: 1925 – Eesti esimene meister korvpallis 1925 – Eesti esimene meister võrkpallis 1935 – Eesti meister jääpallis ...
Coop Konsum

Coop Konsum on Coop Eesti üks kauplusekett. Esimene Konsumi kauplus avati 1992. aastal Tallinnas Narva maanteel. 2024. aasta 1. augusti seisuga asus üle kogu Eesti 117 Konsumi kauplust. Coop Maksimarket Coop Väikepood Coop Ehituskeskus Lühidalt Coop Eesti ajaloost Coop (vaadatud 01.05.2017) Kauplused (vaadatud 01.05.2017)
Folkungid

Folkungid on Rootsi ja Norra valitsejate, Folkungite dünastia liikmete loetelu: Folke Paks Bengt Snivil –1202 Birger Brosa 1250–1266 Birger Jarl 1250–1275 Valdemar Birgersson 1275–1290 Magnus Aidalukk 1290–1298 Torgils Knutsson 1290–1318 Birger Magnusson 1318–1319 Mathias Kettilmundsson 1319–1364 Magnus Eriksson 1356–1359 Erik Magnusson 1362–1364 Håkan Magnusson Rootsi ajalugu, Rootsi kuningas Norra ajalugu, Norra kuningate loend, Rootsi riigipeade loend
Karhumäki

Karhumäki ('karumägi') on linn Venemaal Karjalas Äänisjärve loodekaldal, Karhumäki rajooni keskus. Linnaks sai 1938. aastal. Selle ajani kandis vene keeles tõlkenime Медвежья Гора. Jätkusõja ajal vallutasid Soome väed linna 5. detsembril 1941. Punaarmee vallutas Karhumäki tagasi 23. juunil 1944.
Coop Maksimarket

Coop Maksimarket on Coop Eesti üks kauplusekette. Esimene Maksimarketi kauplus, Tihniku Maksimarket, avati 1994 Tallinnas. See suleti 2000. aastal. Eestis on 2024. aasta seisuga seitseteist Maksimarketi kauplust: Lasnamäe Maksimarket (Juhan Smuuli tee 43, Tallinn) Laagri Maksimarket (Pärnu maantee 558A, Laagri, Saue vald) Tartu Lõunakeskuse Maksimarket (Ringtee 75, Tartu) Eedeni Maksimarket (Kalda tee 1C, Tartu) Kvartali Maksimarket (Riia tänav 2, Tartu) Pärnu Maksimarket (Haapsalu maantee 43, Papsaare, Pärnu linn) Viljandi Maksimarket (Lääne 2, Viljandi) Rakvere Maksimarket (Lõõtspilli 2, Rakvere) Paide Maksimarket (Ringtee 2, Paide) Võru Maksimarket (Jüri 83, Võru) Jõhvi Maksimarket (Puru tee 1, Jõhvi) Narva Maksimarket (Tallinna mnt 30b, Narva) Sillamäe Maksimarket (Viru pst. 5, Sillamäe) Põlva Maksimarket (Ringtee 4, Põlva) Miiduranna Maksimarket (Ranna tee 46a, Tallinn) Männimäe Maksimarket (Puidu 2, Viljandi) Elva Maksimarket (Kesk 1, Elva) Konsum A ja O E-Ehituskeskus Lühidalt Coop Eesti ajaloost Coop (vaadatud 01.05.2017) "Mis on saanud esimestest Eesti supermarketitest?" Postimees, 1. märts 2014 Coop Eesti koduleht
Coop Väikepood

Coop Väikepood (varem A ja O) on Coop Eesti üks kauplusekettidest. 2024. aasta seisuga on üle kogu Eesti 120 Coop väikekauplust, sh Hiiumaal (4 kauplust). Esimene Coop väikekauplus avati 1998. aastal Haapsalus. Konsum Maksimarket E-Ehituskeskus Lühidalt Coop Eesti ajaloost Coop (vaadatud 01.05.2017) Kauplused (vaadatud 01.05.2017)
Coop Ehituskeskus

Coop Ehituskeskus (varem E-Ehituskeskus) on Coop Eesti üks kauplusekettidest. Eestis on 22 Coop Ehituskeskuse kauplust. Konsum Maksimarket A ja O Lühidalt Coop Eesti ajaloost Coop (vaadatud 01.05.2017) Kauplused (vaadatud 01.05.2017) Coop Eesti koduleht
Marian Jeliński

Marian Jeliński (kašuubi keeles Marión Jelińsczi; sündinud 8. detsembril 1949 Pomorze vojevoodkonnas) on kašuubi kirjanik ja loomaarst ja kirjanik. Aastatel 1968–1974 õppis ta veterinaariat. Neureiter F.: Geschichte der Kaschubischen Literatur. Versuch einer Zusammenfassenden Darstellung’’, Otto Sagner Verlag München, 1991[1]
Kašuubi kirjandus

Kašuubi kirjandus on kašuubi keeles kirjutatud ilukirjandus. Florian Ceynowa Hieronim Derdowski Marian Jeliński Aleksander Majkowski Stanisław Pestka Jan Trepczyk
C-Jam

C-Jam on Eesti instrumentaalansambel (tšellokvartett). Liikmed: Pärt Tarvas Levi-Danel Mägila Margus Uus Tõnu Jõesaar. http://c-j.am/#id=about (vaadatud 10.10.2015) C-Jami koduleht
Valge Luik (vangla)

Valge Luik (vene keeles Белый лебедь; tuntud ka kui VK-240/2, vene keeles ВК-240/2) on Venemaal Permi krais Solikamskis asuva eriti range režiimiga koloonia mitteametlik nimi. Kinnipidamisasutuses kannavad karistust vangid, kellele on Venemaal mõistetud eluaegne karistus. Vangla ametlik nimi on vene keeles ФКУ ИК-2 ОИК-2 ОУХД ГУФСИН России по Пермскому краю. Valge Luik on üks viiest Venemaa kinnipidamisasutusest, kus kannavad karistust eluaegsed vangid. Karistusasutus rajati 1938. aastal ning algselt oli see kasutusel poliitvangide, peamiselt vaimulike, kinnipidamiskohana. Hiljem on seda kasutatud ka tavaliste vangide kinnipidamiskohana. Asutusega Valge Luik on seotud mitmeid legende, see on olnud elupaigaks paljudele allilma autoriteetidele (vargad seaduses, alates 1955. aastast), sarimõrvaritele ja terroristidele. "ВК-240/2. "Белый Лебедь"". "The Union of Prisoners". "ФКУ ИК-2 ОИК-2 ОУХД ГУФСИН России по Пермскому краю". Koduleht, Venemaa föderaalne parandusasutuste teenistus Permi krais. Originaali arhiivikoopia seisuga 4. juuni 2013. Vaadatud 10. oktoobril 2015. "Краткая историческая справка". ГУФСИН России по Пермскому краю. Originaali arhiivikoopia seisuga 4. juuni 2013. Vaadatud 10. oktoobril 2015. Solikamski vangla Valge Luik (inglise keeles)
Militsionäär

Militsionäär ehk miilitsatöötaja (argikeeles ka miilits ja ment) on miilitsa teenistuses olev ametnik. Eesti NSV-s olid militsionäärid ametis Eesti NSV Siseministeeriumi Siseasjade valitsustes ja Siseasjade osakondades. Politseinik Kordnik Sandarm Šerif
Puudosi

Puudosi on linn Venemaal Karjalas Vodlajoki ääres, Puudosi rajooni keskus. Asulat mainitakse esimest korda 1382. aastal. Linnaõigused sai 16. mail 1785. Oli aastatel 1926–1943 küla, sai aga seejärel linnaõigused tagasi.
Kaspars Gerhards

Kaspars Gerhards (sündinud 7. veebruaril 1969 Jelgavas) on läti ökonomist ja poliitik (kuuludes erakonda Isamaale ja Vabadusele/LNNK). Alates 23. jaanuarist 2019 kuni 14. detsembrini 2022 oli ta põllumajandusminister Arturs Krišjānis Kariņši valitsuses. Ta lõpetas aastal 1993 Läti Ülikooli majandusteaduskonna. Akadeemiliselt kuulub ta Korporatsiooni Lettonia. 20. detsembrist 2007 kuni 12. märtsini 2009 oli ta Läti majandusministriks (Ivars Godmanise valitsuses). 12. märtsist 2009 kuni 3. novembrini 2010 oli ta Läti transpordiministriks (Valdis Dombrovskise esimeses valitsuses). 5. novembril 2014 sai ta Läti keskkonnaministriks (Laimdota Straujuma teises valitsuses).
Jānis Kalnbērziņš

Jānis Kalnbērziņš (17. september (vkj. 5. september) 1893 Katlakalni vald (tänapäeval Ķekava piirkond) – 4. veebruar 1986 Riia) oli Läti NSV ja Nõukogude Liidu partei- ja riigitegelane. Jānis Kalnbērziņš oli pärit töölisperekonnast, 1917. aasta aprillis astus ta Venemaa Sotsiaaldemokraatlikku Tööliste (bolševike) Parteisse. 1919. aastal sõdis ta Läti punaste küttide ridades. 1923–1925 ja 1928–1929 õppis Jānis Kalnbērziņš J. Marchlewski nimelises Lääne Vähemusrahvuste Kommunistlikus Ülikoolis. 1933. aastal lõpetas ta Punase Professuuri Instituudi. 1925–1928 ja 1936–1939 oli ta põrandaalusel parteitööl Lätis. 1939. aastal Kalnbērziņš vahistati ja talle mõisteti pikaajaline vabaduskaotus. Pärast Läti okupeerimist Nõukogude Liidu poolt vabanes ta 1940. aastal vanglast. Oli 1940. aasta juulis valitud nn rahvaseimi saadik. 25. augustist 1940 kuni 25. novembrini 1959 oli Jānis Kalnbērziņš Lätimaa Kommunistliku Partei Keskkomitee esimene sekretär. 27. novembrist 1959 kuni 5. maini 1970 oli ta Läti NSV Ülemnõukogu Presiidiumi esimees. Lisaks oli ta 1940–1951 Üleliidulise Kommunistliku (bolševike) Partei Riia Linnakomitee esimene sekretär. 1952–1971 oli Jānis Kalnbērziņš Nõukogude Liidu Kommunistliku Partei Keskkomitee liige. 1957–1961 oli ta Nõukogude Liidu Kommunistliku Partei Keskkomitee Poliitbüroo liige. Jānis Kalnbērziņš Nekropole Kalnbērziņš Jānis letonika.lv Soviet republics. Latvian S.S.R. rulers.org
Acanthophis cryptamydros

Acanthophis cryptamydros on mürknastiklaste sugukonda, Acanthophis perekonda kuuluv maoliik. Surmarästikute perekonda liigitatud madusid loetakse inimeste suhtes mürkmadudeks, ohtlik on ka nende 'jahipidamise taktika' 'sit and wait ('istu ja oota'). Simon T. Maddock, Ryan J. Ellis, Paul Doughty, Lawrence A. Smith & Wolfgang Wüster, 2015 : A new species of death adder (Acanthophis: Serpentes: Elapidae) from north-western Australia, Zootaxa vol. 4007, 301 – 326. Selles artiklis on kasutatud prantsuskeelset artiklit fr:Acanthophis cryptamydros seisuga 10.10.2015.
Feridun Sinirlioğlu

Feridun Hadi Sinirlioğlu (sündinud 30. jaanuaril 1956 Göreles Giresuni provintsis Türgis) on Türgi diplomaat. Ta oli 28. augustist 2015 kuni 24. novembrini 2015 Türgi välisminister. Ta sündis aastal 1956 Göreles Giresuni provintsis. Ta on lõpetanud Ankara ülikooli rahvusvaheliste suhete alal Poliitiliste teaduste teaduskonnas. Ta sai magistrikraadi Boğaziçi Ülikoolist poliitteaduste ja rahvusvaheliste suhete alal Administratiivjuhtimise teaduskonnast.
Ibar

Ibar on jõgi Montenegros, Kosovos ja Serbias. Ibar on Zapadna Morava parempoolne lisajõgi. Jõe pikkus on 276 km, valgala 8059 km². Ibari jõe ääres asub Mitrovicë.
Rachelle Lefevre

Rachelle Lefevre (sündinud 1. veebruaril 1979 Montréalis) on Kanada näitleja. Ta on mänginud sellistes telesarjades nagu "Under The Dome" ja "Big Wolf on Campus". Ta mängis vampiiri Victoria Sutherlandi kahes esimeses "Videviku saaga" filmis ("Videvik" ja "Noorkuu"), siis asendati ta Bryce Dallas Howardiga. Rachelle Lefevre on sündinud 1979. aastal Montréalis Québecis, kus teda kasvatasid inglise keele õpetajast isa ja psühholoogist ema. Tema isa pere on pärit Prantsusmaalt ja Iirimaalt. Ehkki ta lapsepõlvekodus ja koolis räägiti põhiliselt inglise keelt, räägib Rachelle nüüd hästi ka prantsuse keelt. Ta õppis Centenniali Akadeemias, hiljem loovat kunsti Dawsoni Kolledžis. Ta õppis näitlejaks kaks suve Walnut Hilli koolis Naticis USA Massachusettsi osariigis. Rachellel on kolm õde.
Grant Wood

Grant DeVolson Wood (13. veebruar 1891 Anamosa, Iowa – 12. veebruar 1942 Iowa City, Iowa) oli Ameerika Ühendriikide maalikunstnik. 1913. aastal astus Wood Chicago Ülikooli Kunstide Kooli. Aastatel 1920–1928 tegi ta neli reisi Euroopasse, kus tutvus paljude kunstivooludega. Talle avaldas muljet madalmaade ja saksa renessansiajastu maalikunst. 1932. aastal oli Wood üks Stone City kunstnikekoloonia asutajatest. Ta arendas välja omanäolise, uusasjalikult täpse loomelaadi. Wood oli üks regionalismi esindajatest Ameerika maalikunstis. 1934–1941 õpetas ta maalimist Iowa Ülikooli Kunstikoolis. Woodi kõige tuntum maal on 1930. aastal valminud "Ameerika gootika". http://www.sullivangoss.com/Grant_Wood/ http://totallyhistory.com/grant-wood/ http://www.biography.com/people/grant-wood-9536250
Terminal (film 2004)

"Terminal" on 2004. aasta film, mille lavastas Steven Spielberg. Filmi peaosades on Tom Hanks ja Catherine Zeta-Jones. Film on osaliselt inspireeritud Mehran Karimi Nasserist, kes elas 17 aastat Pariisi Charles de Gaulle'i lennujaama 1. terminalis. Viktor Navorski saabub Ida-Euroopast New Yorgi JFK lennujaama ja avastab saabumisel, et tema pass on tühistatud, sest ta riigis on puhkenud kodusõda ning USA ajutiselt ei tunnusta kodusõjas riiki. Kuna Navorskist on seega saanud kodakondsuseta isik, ei luba piirivalve teda USA pinnale ja samuti ei saa ta ka kodumaale tagasi pöörduda. Navorski asub seejärel teadmata ajaks terminali elama, et sõja lõppemisel koju tagasi pöörduda. Tom Hanks – Viktor Navorski Catherine Zeta-Jones – Amelia Warren, stjuardess Stanley Tucci – Frank Dixon, JFK lennujaama tolli- ja piirivalveteenistuse direktor Chi McBride – Joe Mulroy Diego Luna – Enrique Cruz Kumar Pallana – Gupta Rajan, India päritolu koristaja ja Viktori sõber Zoë Saldana – Dolores Torres, immigratsioonitöötaja
Kämbla

Kämbla on paikkond Harjumaal Kose vallas Oru külas[küsitav]. Ajalooliselt oli see küla Kose kihelkonnas. Kämbla on tuntud Jüriöö ülestõusuga seotult: seal oli nii eestlaste vägede koondumise koht ja 11. mail 1343 toimus seal Kämbla lahing. Kämblas on allikasoo. Kämbla looduskaitseala
Kõrgemad riigikaitsekursused

Kõrgemad riigikaitsekursused (lühend KRKK, inglise keeles ENDC) on Eesti Kaitseministeeriumi korraldatavad kursused. Kursustel käsitletakse Eesti julgeoleku-, välis- ja kaitsepoliitikat, samuti suurendatakse koostööd ja ühiskondlikku sidusust riigi kaitse valdkonnas. I KRKK toimus novembris 1999. KRKK-d toimuvad aastas kaks korda: kevadel ja sügisel. http://krkk.icds.ee/ (vaadatud 11.10.2015) KRKK koduleht
Jeanne-Marie Leprince de Beaumont

Jeanne-Marie Leprince de Beaumont (sündinud Vaimboult; 26. aprill 1711 Rouen – 8. september 1780 Chavanod) oli prantsuse pedagoog ja kirjanik. Pärast kaks aastat kestnud ja lahutusega lõppenud abielu siirdus ta 1746. aastal elama Inglismaale Londonisse, kus töötas koduõpetajana ja abiellus uuesti. Tagasi Prantsusmaale pöördus 17 aastat hiljem. 1757. aastal pani Leprince de Beaumont kirja muinasjutu "Kaunitar ja koletis". Ta kirjutas ka mitu kooliõpikut. Tema lapselapselaps oli tuntud prantsuse kirjanik Prosper Mérimée.
Andrew Wyeth

Andrew Newell Wyeth (12. juuli 1917 Chadds Ford, Pennsylvania – 16. jaanuar 2009 Chadds Ford, Pennsylvania) oli Ameerika Ühendriikide maalikunstnik. Andrew Wyeth sündis kunstniku ja raamatuillustraatori N. C. Wyethi perekonnas. Joonistama hakkas ta juba varases lapsepõlves. 15-aastaselt hakkas ta kunsti õppima oma isa stuudios. Juba tema esimene isikunäitus New Yorgis 1937. aastal kujunes edukaks. Andrew Wyethi maaliloomingu enamik on realistlikus stiilis. Suuremat osa tema loomingust seostatakse regionalism iga. Andrew Wyethi tuntuim maal on 1948. aastal valminud "Christina maailm". 2007 – National Medal of Arts http://www.farnsworthmuseum.org/andrew-wyeth http://www.moma.org/explore/inside_out/2012/11/21/a-closer-look-at-christinas-world
Vilnis Edvīns Bresis

Vilnis Edvīns Bresis (30. jaanuar 1938 Jelgava – 25. oktoober 2017) oli Läti poliitik. Vilnis Edvīns Bresis lõpetas 1961. aastal Läti Põllumajanduse Akadeemia agronoomia erialal. 1970–1973 oli ta Läti NSV Komsomoliorganisatsiooni esimene sekretär. Seejärel töötas ta Läti NSV Plaanikomitees põllumajanduse osakonna juhatajana, Läti NSV Põllumajandusministeeriumis ja Põllumajanduse ökonoomika Teaduslikus Uurimisinstituudis ning oli Läti NSV Agrotööstuskomitee aseesimees. 6. oktoobrist 1988 kuni 7. maini 1990 oli Vilnis Edvīns Bresis Läti NSV Ministrite Nõukogu esimees. 1990–1993 oli ta Läti Ülemnõukogu liige. 19. septembrist 1994 kuni 21. detsembrini 1995 oli Vilnis Edvīns Bresis kooperatsiooni riigiminister. Ta oli Läti Seimi 5., 8. ja 9. koosseisu liige. Soviet republics. Latvian S.S.R. rulers.org Vilnis Edvīns Bresis Latvijas ļaudis
Vare

Vare (enamasti kasutatakse mitmuses: varemed) on põlenud või purunenud ehitise jäänused. vrakk kivivare "Eesti keele seletavas sõnaraamatus" (vaadatud 11.10.2015)
Bel Kaufman

Bella Kaufman (sünninimi Bella Koifman, hüüdnimi Bel Kaufman; 10. mai 1911 Berliin – 25. juuli 2014 New York) oli Ameerika Ühendriikide kirjanik ja õpetaja. Bel Kaufman sündis Berliinis (ta isa õppis sel ajal Berliini Ülikooli arstiteaduskonnas) Vene juutide perekonnas. Bel Kaufmani emapoolne vanaisa oli jidišikeelne juudi kirjanik Šolem Alejchem. Pärast Esimese maailmasõja algust pöördus perekond 1914. aastal tagasi Odessasse. 1923. aasta detsembris asus Bel Kaufman koos vanematega elama Ameerika Ühendriikidesse. 1934. aasta jaanuaris lõpetas ta New Yorgis Hunteri Kolledži, magistrikraadi sai 1936. aastal Columbia Ülikoolis. Ülikooli lõpetamise järel töötas Kaufman õpetajana New Yorgi koolides. Tema esimesed jutustused avaldati ajakirjanduses 1930. aastate lõpus. 1940. aastatel ilmus tema lühiproosat ajakirjas Esquire. 1965. aastal ilmus Bel Kaufmanilt koolielu kriitiliselt kujutav romaan "Up the down staircase" (eesti keeles "Allakäigutrepist üles" (1968)). Raamatust sai menuk ja see tõlgiti paljudesse keeltesse. 1967. aastal valmis romaani põhjal samanimeline film. 1979. aastal ilmus tema romaan "Love, etc." ja 2013. aastal jutukogu "La tigresse". "Arhiivikoopia". Originaali arhiivikoopia seisuga 5. märts 2016. Vaadatud 11. oktoobril 2015.{{netiviide}}: CS1 hooldus: arhiivikoopia kasutusel pealkirjana (link) http://jwa.org/encyclopedia/article/kaufman-bel http://www.imdb.com/title/tt0062425/?ref_=nm_flmg_act_1
Perekonna ja Traditsiooni Kaitseks

SA Perekonna ja Traditsiooni Kaitseks (lühend SAPTK) on 2011. aastal Tallinnas asutatud Eesti sihtasutus. Sihtasutuse juhatuse esimees on jurist ja ühiskonnategelane Varro Vooglaid. Põhikirja järgi on sihtasutuse eesmärk "seista kristlikule õpetusele tuginedes perekonda, moraaliseadust, inimväärikust ja -õigusi ning omandit austava traditsioonilise ühiskonnakorralduse ja Euroopa kultuuripärandi kaitsmise eest kõigis ühiskonnaelu valdkondades". Sihtasutus oli vastu kooseluseaduse vastuvõtmisele. Objektiiv Perekonnaelu kaitse "SAPTK". SA Perekonna ja Traditsiooni Kaitseks. Vaadatud 23. oktoobril 2021. "Kontakt". SA Perekonna ja Traditsiooni Kaitseks. Vaadatud 23. oktoobril 2021. "Põhikiri". SA Perekonna ja Traditsiooni Kaitseks. Vaadatud 23. oktoobril 2021. Ametlik veebileht
Mihhail Svetin

Mihhail Semjonovitš Svetin (sünninimi Mihhail Solomonovitš Goltsman (passi järgi aastani 1983); 11. detsember 1929 Kiiev – 30. august 2015 Gattšina) oli vene teatri- ja filminäitleja, Venemaa Föderatsiooni rahvakunstnik. 1980. aastatest kuni surmani töötas Peterburi Akimovi-nimelises komöödiateatris. Teatritöö kõrvalt tegi ta üle 100 filmirolli. Mihhail Svetin on maetud Peterburi Serafimovskoje kalmistule. 1987 Vene NFSV teeneline kunstnik 1996 Venemaa rahvakunstnik 2004 Austuse orden 2009 Orden "Teenete eest Isamaa ees" 4. järk "Arhiivikoopia". Originaali arhiivikoopia seisuga 1. september 2015. Vaadatud 11. oktoobril 2015.{{netiviide}}: CS1 hooldus: arhiivikoopia kasutusel pealkirjana (link) Mihhail Svetin andmekogus IMDb (inglise)]
Luhamaa piiripunkt

Luhamaa piiripunkt on piiripunkt Võrumaal Setomaa vallas Lütä külas Riia–Pihkva maanteel Eesti-Vene kontrolljoonel. Venemaa Föderatsiooni poolel on Šumilkino piiripunkt (vene keeles МАПП Шумилкино). 1991. aasta 19. mail ja 8. juunil rünnati Eesti Vabariigi majanduspiiri piiripunkti Riia OMONi poolt Aadu Jõgiaas, 25 aastat tagasi valvati Eesti piiri kumminuiadega, www.delfi.ee, 14.06.2016 Aadu Jõgiaas, 25 aastat tagasi valvati Eesti piiri kumminuiadega, www.delfi.ee, 14.06.2016
Luhamaa kalmistu

Luhamaa kalmistu on kalmistu Setumaal, tänapäevase haldusjaotuse järgi Võru maakonnas Setomaa vallas Määsi külas. See on Luhamaa koguduse kalmistu. Kalmistu on tunnistatud riiklikuks kultuurimälestiseks. Kalmistul asub Luhamaa kirik, lõunaosas on II maailmasõjas hukkunute ühishaud, mis on tunnistatud samuti kultuurimälestiseks. Luhamaa kalmistu kultuurimälestiste riiklikus registris (vaadatud 11.10.2015) Luhamaa kalmistu kultuurimälestiste riiklikus registris Luhamaa kalmistu kalmistute registris Haudi